ธปท.ชี้รัฐคงพ.ร.ก.กระทบท่องเที่ยวจำกัด
ธปท.ชี้รัฐคง พ.ร.ก.ฉุกเฉินในระยะสั้นๆ กระทบท่องเที่ยวในวงจำกัด แต่ระยะยาวต้องติดตามใกล้ชิด
6 ก.ค. 2553

ธปท.ชี้รัฐคง พ.ร.ก.ฉุกเฉินในระยะสั้นๆ กระทบท่องเที่ยวในวงจำกัด แต่ระยะยาวต้องติดตามใกล้ชิด
นางธาริษา วัฒนเกส ผู้ว่าการธนาคารแห่งประเทศไทย(ธปท.) เปิดเผยว่า จากการติดตามดูข้อมูลผลกระทบภาคธุรกิจการท่องเยวในช่วงเดือนเม.ย.- พ.ค.ที่ผ่านมาข้อมูลที่ออกมาถือว่าได้รับผลกระทบจากการคงพระราชกำหนด(พ.ร.ก.)บริหารราชการแผ่นดินในสถานการณ์ฉุกเฉินอยู่ในวงจำกัด หลังจากที่ก่อนหน้านี้มีความกังวลกันมากว่าการคงพ.ร.ก.ฉุกเฉินไว้อาจทำให้นักท่องเที่ยวต่างชาติไม่กล้ามาเที่ยว เพราะกลัวความไม่ปลอดภัย
“แต่เท่าที่เราดูข้อมูลจริงภาคท่องเที่ยวแล้วถือว่ากระทบจำกัด เท่าที่ดูตัวเลขกระทบประมาณ 11% ส่วนใหญ่กระทบในเขตกรุงเทพและปริมณฑล พื้นที่อื่นๆกระทบน้อย ถ้ามองในระยะสั้น แต่ในระยะยาวก็ยังต้องติดตามดูให้ใกล้ชิดว่ากระทบมากอย่างไรบ้าง” นางธาริษากล่าว
ทั้งนี้ ทิศทางการท่องเที่ยวน่าจะปรับดีขึ้นได้ เนื่องจากสถานการณ์ในยุโรปก็ปรับดีขึ้น จากการเข้าช่วยเหลือเป็นเพ็คเก็ตของหน่วยงานต่างๆ ส่งผลให้ตลาดเริ่มเชื่อมั่นมากขึ้น ซึ่งภาวะดังกล่าวน่าจะส่งผลดีต่อการเติบโตของเศรษฐกิจไทยในช่วงครึ่งปีหลังให้มีโอกาสฟื้นตัวได้มากขึ้นด้วย